**ALDRIG MERE EN KRYSTALNAT – 80 ÅR EFTER 1938** **- Kultorvet**
Den 9. november 2018 er det 80 år siden nazistiske bander og bøller overfaldt jødiske borgere, butikker, synagoger og ejendomme i Tyskland og Østrig. Mange blev slået ihjel og store værdier – kulturelle og økonomiske – gik tabt.

Krystalnatten, som dette brutale overfald kom til at hedde, blev det første organiserede og planlagte overgreb på jøder og indledningen til den nazistiske kampagne, hvis brutale slutmål blev udryddelse af seks millioner jøder, foruden romaer, politiske anti-nazister, handikappede, homoseksuelle og andre, som ikke fandt plads i nazisternes Tredje Rige.

**Krystalnatinitiativet: ’Aldrig mere en krystalnat’ har i 25 år, siden 1993 afholdt fakkelmanifestation den 9. november i København på årsdagen for nazisternes overfald på jøder i Tyskland og Østrig i 1938. Initiativet er samlet om at markere modstand mod racisme og diskrimination og for tolerance, dialog, ytringsfrihed og ligestilling. Som græsrodsinitiativ er vi partipolitisk neutrale. Ligeledes forholder vi os som initiativ ikke til konkrete konflikter ude i verden, herunder Mellemøsten.
For at mindes ofrene dengang og for at minde offentligheden om, hvad der skete – og at det kan ske igen, hvis vi ikke er os bevidst om, hvad der drev den udvikling frem dengang - fortsætter vi år efter år.**

Det har vi gjort for at sætte fokus på en række aktuelle og principielle forhold som fx. undertrykkelse af mindretal, rettigheder og friheder, som også er under pres i dag. Vi har fokuseret på forholdene for mindretal, flygtninge, ytringsfrihed, hate speech, faglige rettigheder, seksuelle minoriteter, kulturelle og sociale menneskerettigheder.

Derfor håber vi – ikke mindst i lyset af de fremvoksende højre- og ekstremistiske bevægelser, vi ser ud over Europa og USA - at I vil bidrag til årets arrangement og være med til at sikre en klar modstand mod følgerne af fremmedfjendskhed, racisme, diskrimination og forfølgelse.

**I alle år siden vi begyndte disse manifestationer har vi afholdt dem på Gl./Nytorv.
Og det ville vi også have gjort i år. Men vi er blevet gjort opmærksom på, at en anden gruppe har taget pladsen og lanceret et arrangement og taget vores parole: Aldrig mere en Krystalnat. De har ikke henvendt sig til os forinden. Vi ønsker ikke at blive forbundet med den kreds. Derfor har vi flyttet arrangementet til Kultorvet .**

**Krystalnatinitiativet
Fredag d. 9. 2018 kl. 17-19 Fakkel-arrangement: 80 året
 Kultorvet

Program
*Årets paroler er:*** *Aldrig mere en Krystalnat!*
*Ryk sammen mod racisme! Kæmp for menneskerettighederne!*

**Efter den indledende musik fra kl. 16.45
- byder næstformand i byggefagene: Claus Westergreen velkommen kl. 17.**
Taler
Mette Geldmann: for og om Hans Goldstein: Vi skal ikke glemme - faklen bæres videre.
Dan Rosenberg Asmussen (Det jødiske Samfund), Naveed Baig (Dansk islamisk Center) og Louise Holck (Inst. f. Menneskerettigheder) taler ligeledes ind i årets paroler.

Oplæsning
Linda Herzberg læser sin far Frank Herzberg’s digt: oplevelse af Krystalnatten i Tyskland.
Jesper Christensen (skuespiller) afslutter med at læse kapitlet: ”Stjernen”
- i Klemperes bog LTI, Det Tredje Rige Sprog, udgivet af Knud Lindholm Lau

Sang og Musik fra 16.45 – 19: Radiant Arcadia: [www.missingvoices.dk/om](http://www.missingvoices.dk/om)
Seks kvinder:
Anne Eltard violin. Maren Hallberg Larsen harmonika. Anja Præst Mikkelsen basklarinet. Salam Susu vokal og harpe. Karen Svane Jørgensen vokal og Channe Nussbaum vokal.

Afslutning fællessang: ’Kringsat af Fjender’ - tekst: Nordahl Grieg, musik: Otto Mortensen.

Da det ikke er gratis at afholde denne markering, opfordres I tillige til at bidrage økonomisk til årets arrangement. Alle bidrag meget velkomne. Kan I ikke deltage i det praktiske, men vil støtte økonomisk, er det også muligt at indsætte penge på konto: 0400 – 4020549772

***På Krystalnatinitiativets vegne
Mette Geldmann
Mobil: 24 81 81 37 & mail:*** *m.geldmann@gmail.com* *og* *krystalnatten.dk@gmail.com*

 *Se gerne mere på Facebook: Aldrig mere en krystalnat 1938-2018*

**Støtter i 2018
3F København & Bygge, jord og miljø
SOS Racisme
Kvinder i sort - Kvindefredsliga
New Outlook
FN Forbundet
Jødisk Muslimsk Netværk
Dokumentations- og rådgivningscentret om racediskrimination (DRC)**

**Privatpersoner
Hans Goldstein, Heine Andersen, Lise Loft og Nina Melchior**